
 Societatea CCGT POWER IȘALNIȚA S.A., asistată de expert independent S.C. FOX MANAGEMENT CONSULTANTS S.R.L. anunță declanșarea procesului de recrutare și selecție pentru poziția de Director Financiar al Societății. Această procedură de recrutare și selecție se derulează în conformitate cu prevederile O.U.G. nr. 109/2011 privind guvernanța corporativă a întreprinderilor publice, cu completările și modificările ulterioare, aprobată prin Legea nr. 187/2023 și Hotărârea nr. 639/2023 pentru aprobarea Normelor metodologice de aplicare a unor prevederi din Ordonanța de Urgență nr. 109/2011 privind guvernanța corporativă a întreprinderilor publice.  
 
Durata contractului de mandat al Directorului Financiar se corelează cu durata mandatelor administratorilor.  
 
 	Etapele de desfășurare a procesului de recrutare și selecție sunt: 
1. Evaluarea prealabilă a dosarelor de candidatură care alcătuiesc Lista lungă. 
2. Evaluarea finală a candidaților selectați în Lista scurtă. Interviul. 
 
 	Condițiile generale minime obligatorii ale procesului de selecție pentru funcția de Director Financiar sunt următoarele: 
1. Studii superioare de lungă durată absolvite cu diplomă de licență și experiență în domeniul științelor economice de cel puțin 10 ani; constituie avantaj studiile universitare sau specializări postuniversitare relevante în domeniul managementului; 
2. Experiența relevantă de minim 7 ani în domeniul managementului economic / financiar în cadrul unor întreprinderi publice ori societăți din domeniul privat având un număr minim de 200 angajați și o cifra de afaceri medie de minimum 30 milioane Euro pe parcursul a 3 ani consecutivi; constituie avantaj experiența în domeniul energetic. 
3. Cunoștințe privind managementul investițiilor realizate cu fonduri europene; 
4. Experiență în elaborarea bugetelor de venituri și cheltuieli; 
5. Experiență în relaționare și negociere cu instituții financiare și autorități publice 
6. Experiență în negociere, dialog social, comunicare instituțională și interpersonală; 
7. Cunoașterea limbii române (scris și vorbit); 
8. Capacitate deplină de exercițiu; 
9. Să nu aibă înscrieri în cazierul fiscal și judiciar; 
10. Să nu fi fost destituit(ă) dintr-o funcție publică, să nu i se fi revocat contractul de mandat pentru neîndeplinirea indicatorilor-cheie de performanță și să nu îi fi încetat contractul individual de muncă pentru motive disciplinare în ultimii 5 ani; 
11. Stare de sănătate corespunzătoare funcției publice pentru care candidează, atestată pe baza unui examen medical de specialitate. 
 
Criteriile de evaluare/selecție finală a candidaților – INTERVIU: 
1. Dosarul de candidatură. 
2. Matricea Profilului de Candidat. 
3. Declarația de intenție a candidatului. 

Dosarul de înscriere trebuie să cuprindă în mod obligatoriu următoarele documente: 
 
· Curriculum Vitae; 
· Copie act identitate; 
· Copie documente care atestă educația și pregătirea profesională (diplome, certificate); 
· Copie documente care atestă experiența profesională, conform Anunț de selecție (extras Revisal, carnet de muncă, extras ONRC, contracte de mandat, adeverințe eliberate de angajator); 
· Cazier judiciar/ completare Declarație pe proprie răspundere – conform Formular 1; 
· Cazier fiscal / completare Declarație pe proprie răspundere – conform Formular 2; 
· Adeverință medicală din care rezultă capacitatea deplină de exercițiu/ completare Declarație pe proprie răspundere – conform Formular 3; 
· Declarație că informațiile cuprinse în dosarul de candidatură corespund situației reale a candidatului – conform Formular 4; 
· Declarație pe proprie răspundere prin care candidatul va confirma că nu se află într-una din situațiile prevăzute la art. 4, art. 12, alin (3), art. 30, alin. (9) și art. 36, alin. (7) din O.U.G. nr. 109/2011 privind guvernanța corporativă a întreprinderilor publice sau că nu a suferit o condamnare pentru o infracțiune legată de conduita profesională – conform Formular 5; 
· Declarație de consimțământ prin care candidatul își exprimă acordul de a se procesa datele sale personale în scopul Procedurii de recrutare și selecție – conform Formular 6; 
· Declarație pe proprie răspundere privind neîncadrarea în situația unui conflict de interese sau incompatibilități – conform Formular 7; 
· Declarație de interese potrivit dispozițiilor Legii nr. 161/2003, cu modificările și 
· completările ulterioare - conform Formular 8. 
 
Candidații incluși pe Lista scurtă urmează să-și completeze dosarul de candidatură cu cazierul judiciar, cazierul fiscal și adeverință medicală, în cazul în care acestea nu au fost depuse la data depunerii dosarului. 
 	Originalele actelor depuse la dosar vor fi văzute de comisie la proba de Interviu. 
 
Documentele necesare în procesul de recrutare / selecție și formularele de Declarații se regăsesc pe pagina de internet a Societății CCGT POWER IȘALNIȚA S.A. (https://www.apacanal.ro/). 
 
 Dosarul de candidatură se va depune până la data de 30.09.2026, ora 12:00, la Registratura Societății CCGT POWER IȘALNIȚA S.A. din Strada Mihai Viteazul, Nr.101, Sat Ișalnița, Jud. Dolj, în dosar plic închis și sigilat, unde va primi un număr de înregistrare, data certă și ora depunerii. Dosarul va avea menționat “Candidatura pentru funcția de Director Financiar  al Societății CCGT POWER IȘALNIȚA S.A.”, precum numele și prenumele candidatului. 
 
Obligatoriu o copie a dosarului va fi trimisă de către candidat și pe adresa de e-mail a expertului independent S.C. FOX MANAGEMENT CONSULTANTS S.R.L., respectiv: foxmanagement109@gmail.com, până la data de 30.09.2026, ora 12:00.
Plicurile, împreună cu dosarul de candidatură în format electronic ajunse după data și ora menționată atât la Registratura Societății CCGT POWER IȘALNIȚA S.A., cât și pe adresa de email a expertului independent nu vor fi luate în considerare, sancțiunea prevăzută fiind excluderea din procedura de selecție. 
Candidații declarați admiși la etapa de selecție a dosarelor și care se regăsesc pe Lista scurtă, vor fi evaluați în cadrul Interviului, ora și locul desfășurării acestuia urmând a fi anunțate personal fiecărui candidat.  
Relații suplimentare se pot obține și la telefon: 0799.358.582. 

